M วิ่งแรง 3% หลังร่วงยาว 4 วันรวด โบรกฯ เล็งกำไรปี 61 โตเด่นรับแผนขยายสาขาเพิ่ม
M วิ่งแรง 3% หลังร่วงยาว 4 วันรวด โบรกฯ เล็งกำไรปี 61 โตเด่นรับแผนขยายสาขาเพิ่ม โดยล่าสุด ณ เวลา 15.15 น. อยู่ที่ระดับ 75.25 บาท เพิ่มขึ้น 2.25 บาท หรือ 3.08% สูงสุดที่ระดับ 75.25 บาท ต่ำสุดที่ระดับ 72.75 บาท มูลค่าการซื้อขาย 100.67 ล้านบาท
8 มี.ค. 2561

ผู้สื่อข่าวรายงานว่า ราคาหุ้น บริษัท เอ็มเค เรสโตรองต์ กรุ๊ป จำกัด (มหาชน) หรือ M ณ เวลา 15.15 น. อยู่ที่ระดับ 75.25 บาท เพิ่มขึ้น 2.25 บาท หรือ 3.08% สูงสุดที่ระดับ 75.25 บาท ต่ำสุดที่ระดับ 72.75 บาท มูลค่าการซื้อขาย 100.67 ล้านบาท โดยราคาหุ้นปรับตัวขึ้นแรงหลังเป็นขาลงนาน 4 วันติด นับตั้งแต่ราคาปิดที่ระดับ 80 บาท เมื่อวันที่ 28 ก.พ. 61

ด้านนักวิเคราะห์ บล.เออีซี ระบุในบทวิเคราะห์ว่า แนะนำ “ถือ หุ้น M ในราคาเป้าหมายที่ 74 บาท โดยในปีนี้ M ตั้งเป้ายอดขายโต 7-8% จากช่วงเดียวกันของปีก่อน หลังมองยอดขายสาขาเดิมจะโต 3-4% จากปี 2560 จากมีกำลังซื้อดีขึ้นและมีแผนขยายสาขาอีก 43 แห่งเพื่อดันโตต่อเนื่อง
อย่างไรก็ดีธุรกิจร้านอาหารยังเผชิญภาวะแข่งขันที่รุนแรง จึงทำให้เราคงคาดปี 61 กำไรโต 7.3% จากปีก่อน รวมถึงราคาหุ้นปรับลงมาใกล้พื้นฐานจึงปรับเพิ่มเป็น “ถือรับปันผลและรอปัจจัยใหม่”